കോവിഡ് കാലത്ത് തദ്ദേശ സ്ഥാപനങ്ങളുടെ സേവനം മഹനീയമായിരുന്നു: മന്ത്രി തൃശൂര്: കോവിഡ് കാലത്ത് ആരോഗ്യ വിഭാഗത്തോടൊപ്പം തന്നെ തദ്ദേശ സ്ഥാപനങ്ങളുടെ സേവനവും മഹനീയമായിരുന്നെന്ന് മന്ത്രി കെ രാജന്. ആര്ദ്രകേരളം പുരസ്കാരങ്ങള് ബന്ധപ്പെട്ട തദ്ദേശ സ്വയംഭരണ സ്ഥാപനങ്ങള്ക്ക് വിതരണം ചെയ്ത് സംസാരിക്കുകയായിരുന്നു അദ്ദേഹം. തൃശൂര് മെഡിക്കല് ഓഫീസ് ആരോഗ്യം കോണ്ഫറന്സ് ഹാളില് നടന്ന ചടങ്ങില് കോര്പറേഷന് മേയര് എം കെ വര്ഗീസ് അധ്യക്ഷത വഹിച്ചു.കോവിഡിനെതിരെ അതിജീവനം നമുക്ക് സാധ്യമായി. ഇന്ത്യയില് ആദ്യമായി കോവിഡ് റിപ്പോര്ട്ട് ചെയ്തത് തൃശൂരില് ആയിരുന്നു. അന്ന് മുതല് നടത്തിയ പ്രതിരോധ പ്രവര്ത്തനങ്ങള് ഇപ്പോഴും മുടക്കവുമില്ലാതെ തുടരുന്നു. തദ്ദേശ സ്ഥാപനങ്ങള് ഇക്കാലയളവില് ചെയ്ത സേവനങ്ങള് മഹനീയമാണ്. കോവിഡിന് മുന്പും കോവിഡിന് ശേഷവും എന്നിങ്ങനെയാവും കാലം ഇനി അടയാളപ്പെടുത്തുകയെന്നും മന്ത്രി പറഞ്ഞു. ആര്ദ്രകേരളം പുരസ്ക്കാരം വിവിധ കാറ്റഗറിയിലായി 20 ലക്ഷം രൂപയുടെ സമ്മാനത്തുക ജില്ലയ്ക്ക് ലഭിച്ചിരുന്നു. ആരോഗ്യ മേഖലയില് നല്കിയ സമഗ്ര സംഭാവനകള്ക്ക് സംസ്ഥാന ആരോഗ്യ വകുപ്പ് ഏര്പ്പെടുത്തിയിരിക്കുന്നതാണ് ആര്ദ്രകേരളം പുരസ്കാരങ്ങള്. 20182019 സാമ്ബത്തിക വര്ഷത്തെ പ്രവര്ത്തനങ്ങളുടെ അടിസ്ഥാനത്തില് സംസ്ഥാനതലത്തില് കോര്പറേഷന് തലത്തില് തൃശൂര് കോര്പറേഷന് രണ്ടാം സ്ഥാനം ലഭിച്ചു 5 ലക്ഷം രൂപ. ബ്ലോക്ക് പഞ്ചായത്ത് തലത്തില് ചേര്പ്പ് ബ്ലോക്കിനാണ് രണ്ടാം സ്ഥാനം 5 ലക്ഷം രൂപ. ജില്ലാതലത്തില് തളിക്കുളം, മേലൂര്, പുന്നയൂര്ക്കുളം എന്നീ ഗ്രാമ പഞ്ചായത്തുകള് യഥാക്രമം ഒന്ന് മുതല് മൂന്ന് വരെയുള്ള സ്ഥാനങ്ങള് ലഭിച്ചു. ഇവയ്ക്ക് 5 ലക്ഷം, 3 ലക്ഷം, 2 ലക്ഷം എന്നിങ്ങനെയാണ് സമ്മാനത്തുക. ഈ കാലയളവില് ആരോഗ്യ മേഖലയ്ക്ക് വകയിരുത്തിയ ഫണ്ട്, നടപ്പാക്കിയ പദ്ധതികള്, നൂതന ആശയങ്ങള്, വിവിധ ആരോഗ്യ പരിപാടികളില് കൈവരിച്ച നേട്ടങ്ങള് തുടങ്ങിയവയുടെ അടിസ്ഥാനത്തിലാണ് അവാര്ഡ് നിര്ണയം നടത്തിയത്. സംസ്ഥാനജില്ലാ ടീമുകള് നേരിട്ട് സന്ദര്ശിച്ചു പ്രവര്ത്തനങ്ങള് വിലയിരുത്തിയതിന് ശേഷമാണ് സമ്മാനാര്ഹരെ തീരുമാനിച്ചത്. ജില്ലാ മെഡിക്കല് ഓഫീസര് ആരോഗ്യം ഡോ. കെ ജെ റീന, ആരോഗ്യ കേരളം ജില്ലാ പ്രോഗ്രാം മാനേജര് ഡോ രാഹുല് യു ആര്, വിവിധ ജനപ്രതിനിധികള്, ഉദ്യോഗസ്ഥര്, ഡെപ്യൂട്ടി ഡി എം ഓ മാര്, പ്രോഗ്രാം ഓഫീസര്മാര് എന്നിവര് ചടങ്ങില് പങ്കെടുത്തു.The post കോവിഡ് കാലത്ത് തദ്ദേശ സ്ഥാപനങ്ങളുടെ സേവനം മഹനീയമായിരുന്നു: മന്ത്രി first appeared on MalayalamExpressOnline.